Inkulumo Ziyaqhubeka, Kodwa Kazihambi Kuhle
UMongameli Mugabe, loMnu Tsvangirai babikwa bedonselana phezu kokuthi ngubani omele abe lamandla ukwedlula omunye
Inkulumo phakathi kukaMongameli Robert Mugabe labakhokhelibamacele womabili eMDC abathi uMnu Morgan Tsvangirai loMnu Arthur Mutambaraoqale izolo uqhubekele phambili eHarare lamuhla njalo lumhlanganouyaqhubeka. Abasiki bebunda batshele iStudio 7 ukuthi inkulumo lezi kazihambi kuhle ngobakulokudonselana phakathi kukaMugabe loMnu Tsvangirai phezu kokuthi ngubani ozakhetha amalunga e cabinet lokuthi ngubani ozayikhokhela. UMugabe uthi nguye omele abe lamandla okukhetha icabinet njalo ayikhokhele, okuyinto ephikiswa nguTsvangiraiesithi lokho kumele kube ngumlandu wakhe. Enye ingxaki ibikwa ivela ekuthiniuMugabe ufuna uhulumende abekhona okweminyaka emihlanu njengokuvumelana kwamaqula eMDC laweZanu PF kunkulumo ezenzelwe kweleSouth Africa. KodwauTsvangirai ubikwa efuna iminyaka emibili lengxenye kuphela. Olunye njalo udabaosolubambelele inqgubelaphambili kunkulumo lezi ngolokuthi iZanu PF ifuna icabinet ibelamalunga angamatshumi amathathu lasitshiyagalombili. Kodwa iMDC yona ithi kumele amalunga la engedluli amatshumi amathathu. IZanu PF ithinxa ilokwehlisa inani lamalunga ecabinet, ingehla ifike kumatshumi amathathulanye kuphela. UMugabe ngokwakhe utshele intatheli izolo ukuthi inkulumozilakho ukuphumnelela, esithi okuhluphayo yizinto ezincane nje ezingemqoka. UTsvangiraingokwakhe, ebuzwa zintatheli lamuhla ukuthi inkulumo ziyaphumelela na, uphendulengelilodwa kuphela esithi “ngilethemba.” Inkulumo phakathi kwabathathu zibikwazilakho ukudonsa zicine zitshabalala nxa uMugabe loTsvangirai bengaqinisaamakhanda ngalokhu abakufunayo. Ingcwethi ecubungula ezombusazwe uMnu Mlamuli Nkomo utshele uNtungamili Nkomo oweStudio 7 ukuthi amazwi ethulwe nguMugabe eHeroes Acre emkhosini wokunanza amaqhawelamuhla esola iMDC aveza sobala ukuthi inkulumo kazihambi kakuhle.